Wallentind

Wallentind, også kalt Isvasstinden,Statens kartverk: Faktaark (besøkt 16. juli 2017) er et 940,6 meter høyt fjell på Austvågøya i Hadsel kommune i Nordland. Det ligger sørvest for den vestre enden av Isvatnet og nord for vestenden av Trollfjordvatnet.

Fjellet er oppkalt etter den amerikanske jagerflypiloten Robert D. Wallen, som 30. mars 1987 styrtet og omkom like ved toppen av fjellet. Styrten skal ha skyldtes at en brann i oksygensystemet ombord i A-10-flyet førte til utslipp av kullos (karbonmonoksid), som gjorde at piloten mistet bevisstheten. Noen av redningsmannskapene som berget vrakdelene og levningene av piloten, foreslo i etterkant av ulykken å oppkalle fjellet etter piloten.NRK: – Jeg skjønte at det hadde skjedd noe alvorlig da jeg så et skred av sot (16. juli 2017)

Referanser

Kategori:Fjell i Lofoten
Kategori:Fjell i Hadsel
Kategori:Fjell under 1000 meter